ขอต้อนรับสู่งานเปิดตัว
ศูนย์รับฝากเลี้ยงสุนัขบาวเซอร์แบ็กยาร์ด
ในมิดเดิลตันค่ะ
เพราะอุปกรณ์ทันสมัยครบครัน และความตั้งใจอย่างมืออาชีพ
บาวเซอร์จึงเป็น ศูนย์รับฝากเลี้ยงสุนัขชั้นนำประจำเขต
แวะมาดูสิคะว่าเขาเห่าอะไรกัน
สุนัขของคุณ จะได้รับการดูแลจากบาวเซอร์เป็นอย่างดี
(บาวเซอร์แบ็กยาร์ด)
หนูยังไม่อยากเชื่อเลย ว่าตัวเองได้เป็นอาสาสมัครที่บาวเซอร์
เหมือนฝันที่เป็นจริงเลยค่ะ
จริงๆ นะคะ หนูฝันจริงๆ
แม่ได้ยินว่าบาวเซอร์แบ็กยาร์ด
เป็นหนึ่งในกิจการใหญ่ระดับรัฐ ที่มีเจ้าของเป็นผู้หญิงเลย
- หนูเล่าให้แม่ฟังเอง - แม่กะแล้วว่าแหล่งข่าวเชื่อถือได้
ธุรกิจที่เกี่ยวกับการดูแลสุนัข
เป็นที่ที่หนูควรจะไปเป็นอาสาสมัครมากเลย
ไม่แน่ อีกหน่อยหนูอาจจะได้เปิดบาวเซอร์
และได้อยู่กับหมาทั้งวันแล้วก็ทุกวันเลยก็ได้
แม่รู้จ้ะว่าลูกตื่นเต้น แต่อีกตั้งสองวันกว่าจะเริ่ม
ถอดชุดฟอร์มก่อนกินมื้อเย็นดีไหมจ๊ะ
- วันนี้มีอะไรกินคะ - สล็อบปี้โจ
ค่ะ เปลี่ยนดีกว่า
เอาละ พี่ลิซซี่มีอะไรทำแล้ว ลูกล่ะ จะบำเพ็ญประโยชน์ยังไง
ต้องทำแบบนี้ถึงจะได้ผล
อย่าครับ เดี๋ยว จะจบแล้ว
กำลังจะเฉลยเลย ว่าท่านโกะมาเป็นยอดสุนัขรบได้ยังไง
- แล้ว… - บำเพ็ญประโยชน์เหรอครับ
เดี๋ยวผมจะรีบเลือกครับ สัญญาเลย
พรุ่งนี้ต้องสรุปนะลูก ได้ยินไหม
ชาร์ลส์
ชาร์ลส์!
ชาร์ลส์
- ชาร์ลส์! - เอ่อ สองส่วนสามครับ
อะไรนะ
- สองส่วนสามมากกว่าหนึ่งส่วนสาม - ถูกต้อง
แต่ว่าเราเรียนจบไป 15 นาทีแล้ว
ตอนนี้กำลังพูดเรื่องการบำเพ็ญประโยชน์ ที่เธอไม่ได้สมัคร
สังเกตว่าครูเน้นที่คำว่า "ไม่ได้"
ผมมีเหตุผลดีๆ ครับ
มีอะไรจะเพิ่มเติมไหม
ผมผิดเองครับ
ครูไม่เชื่อนะแซมมี่
ผมว่าเราฟังเขาหน่อยดีกว่าครับ
ผมกับชาร์ลส์จะทำโปรเจกต์ร่วมกัน
แล้วผมลืมกรอกชื่อเขาตอนสมัครครับ
ผมบอกแล้วไงครับว่ามีเหตุผลดีๆ
งั้นก็ดีมาก
(ปั๊กสลีย์)
ลิซซี่! มาก่อนเวลาอีก
หนูเคยอ่านเจอว่ามาก่อนถือว่าตรงเวลา มาตรงเวลาถือว่าสาย
มาสายถือว่าใช้ไม่ได้
เอ็มม่า บาวเซอร์ ผู้ก่อตั้งธุรกิจก็สอนฉันแบบนี้
หนูเอานี่มาฉลองทำงานวันแรกค่ะ
ขอบใจมากจ้ะ น่ากินจังเลย
อย่าค่ะ นั่นขนมของ "ลูกค้า" หมา
หนูอยากให้พวกเขาได้กินขนมจากบ้าน ตอนต้องอยู่ห่างบ้านน่ะค่ะ
แหม ช่างคิดจัง
เธอมีใบอนุญาตบริหารครัวเพื่อการค้ารึเปล่า
ไม่มีค่ะ แค่ครัวธรรมดา
แต่เครื่องล้างจานบ้านหนูมีระบบฆ่าเชื้อ
น่าเสียที่เราให้ขนมเกรดทำขายเท่านั้น
ฉันรู้ว่ามันดูจุกจิกไป
แต่เราไม่ได้ดังเพราะโชคช่วยนะจ๊ะ
ฉันถึงชอบทำตามกฎของคุณบาวเซอร์ไง
หนูเข้าใจกฎดีค่ะ
ไม่ได้หมายถึงกฎของที่นี่นะคะ กฎทั่วๆ ไปน่ะค่ะ
กฎดีค่ะ
เหมือนในโฆษณาเป๊ะทุกอย่างเลย
พ่อว่าเราเจอที่เหมาะๆ แล้ว
- น่ารักมากเลยค่ะ - เชื่อไหมว่าเขารู้ตัว
- ชื่ออะไรคะ - ท่านเคานต์ปั๊กสเวิร์ธ วอน สมูชเฟซ
แต่เรียกปั๊กสลีย์ก็ได้
เราดีใจมากค่ะที่คุณเลือกให้บาวเซอร์ดูแลปั๊กสลีย์
นี่เป็นเอกสารต้อนรับและคู่มือลูกค้าใหม่ค่ะ
เดี๋ยวฉันพาชมสถานที่นะคะ
ไม่ต้องครับ ผมทัวร์ออนไลน์มาแล้ว
ปั๊กสลีย์ชอบให้คนสนใจ จนบางทีก็งอแงไปหน่อย
โอเค อย่างอนนะ เดี๋ยวพ่อก็มาแล้ว จุ๊บๆ แผล็บๆ
โอเค ไปเลย
ได้ค่ะ
- ขอบคุณค่ะ - เรียบร้อย
เดี๋ยวหนูอุ้มไปเข้าคอกให้ค่ะ
ฉันชอบนะที่เธออยากช่วยทุกอย่าง แต่เรามีกฎชัดเจนว่า…
มีแค่พนักงานเต็มเวลาที่อุ้มหมาได้
ไปเลยจ้ะ
เข้าใจไหมจ๊ะ
ไม่ค่อยค่ะ แต่ไม่เป็นไร อาทิตย์นี้หนูมาบำเพ็ญประโยชน์
ถ้ามีอะไรให้ช่วยก็เชิญเลยค่ะ
ฉันอยากให้ช่วย "จัดระเบียบ"
แซมมี่ นายรู้รึยัง ว่าอภิมหาการผจญภัยซีซันใหม่มาแล้ว
โกลดี้!
- แล้วรูฟัสล่ะ - อยู่บนห้องคุณย่าเดลน่ะ
ก็ดีแล้ว กลิ่นอะไรเนี่ย
โปรเจกต์บำเพ็ญประโยชน์ของเราไง
การทำปุ๋ยหมักเป็นการย่อยสลายสารอินทรีย์
เพื่อนำไปผลิตปุ๋ยทำให้พืชเจริญเติบโต
- อ๋อ โอเค - ใช่ มันเจ๋งมาก
ไม่ใช่แค่นั้นนะ
เราจะบริจาคปุ๋ยหมัก ให้สวนสาธารณะชุมชนมิดเดิลตันด้วย
- มาเริ่มหมักกันเถอะ - ดูการ์ตูนก่อนแล้วค่อยทำงานไหม
ยอดสุนัขรบมีลูกน้องคนใหม่นะ
โมชิโมชะ ก้อนไอศครีมพูดได้
โกลดี้ก็อยากดู
โอเค ฉันบอกรึยังว่าไม่ใช่แค่หมักใส่ถังนะ
ฉันอยากเล่นใหญ่น่ะ เลยทำปุ๋ยหมักมูลไส้เดือนด้วย
มูลอะไรนะ
เป็นการให้เพื่อนคนเก่งมาช่วยทำปุ๋ยหมักน่ะ
ไส้เดือนเหรอ
ไม่ใช่ไส้เดือนธรรมดา ไส้เดือนลายเสือ แหม…
นาย ฉัน และอัศจรรย์แห่งธรรมชาติ
- ต้องสุดยอดแน่เลยเนอะ - ใช่ สุดยอด
ปั๊กสลีย์ เสียงนายเหรอ
โอ๋ ไม่เป็นไรนะ
ฉันก็มาวันแรกเหมือนกัน
- ลิซซี่ - ขอโทษค่ะ
หนู… ปั๊กสลีย์ร้องน่ะค่ะ หนูเลยรีบมาดู
หนูกับน้องทำบ้านอุปถัมภ์ลูกหมาอยู่ค่ะ
ดีมากเลยจ้ะ ขอบคุณจริงๆ ที่รักหมามากขนาดนี้
- แต่อย่าลืมสิจ๊ะว่าบาวเซอร์เป็นธุรกิจนะ - ใช่ค่ะ
เรื่องปั๊กสลีย์น่ะ หมาบางตัวก็ต้องใช้เวลาปรับตัว
เขาไม่เป็นไรหรอก
ช่วยทำตามกฎด้วยนะ จะได้ไม่มีปัญหา
เธอจัดห้องเก็บของเก่งมากเลยนะ
แบบนี้ได้ห้าคะแนนสบายๆ เลย
ขอบคุณค่ะรูธ รับรองไม่ผิดหวัง
แต่ฉันก็ไม่อยากให้นายผิดหวังเหมือนกัน ปั๊กสลีย์
ขออีกชิ้นได้ไหมครับ
ไงล่ะ มีคนชอบทาโก้สูตรพ่อด้วย
หมายถึงทาโก้ไส้สล็อปปี้โจราดซอสพริกเนี่ยนะ
อย่าทำเสียอารมณ์สิ
ผมกับแซมมี่ทำงานทั้งวันน่ะครับ ก็เลยหิวมาก
แบบนี้ไงที่เรียกว่า "กินชดเชย"
ลิซซี่ ลูกดูเศร้าๆ นะ มีอะไรที่บาวเซอร์รึเปล่า
ไม่มีค่ะ
มีค่ะ หลายเรื่องเลย งานเยอะน่ะ
- งานยุ่งมาก - แม่รู้สึกเหมือนจะมี "แต่"
หนูไม่รู้ว่าเขาจะมีกฎเยอะขนาดนี้
ผมก็ไม่รู้ว่าแซมมี่มีกฎเยอะเหมือนกัน แลกกันไหม
พี่ไปทำปุ๋ยหมัก เดี๋ยวผมไปเล่นกับหมา
ไม่ใช่การเล่นกับหมานะ
- มันเป็นธุรกิจ - เพิ่งวันแรกเองลูก
ทุกคนคงดีใจใช่ไหมที่ลูกเอาขนมทำเองไปให้หมา
อย่าพูดเรื่องนี้ได้ไหมคะ
ได้จ้ะ
ห้า สี่ สาม…
คือ… มีลูกหมาชื่อปั๊กสลีย์มาค่ะ หมาร้องเรียก หนูเลยไปอุ้ม
แต่การที่อาสาสมัครไปอุ้มหมามัน "ผิดกฎ"
แต่พี่อุ้มหมาเป็นนี่ ได้บอกเขาไหมว่าพี่ทำประจำ
ชาร์ลส์ นั่นไม่ใช่บ้านเรานะ เขามีกฎของเขา
แม่เชื่อว่าเดี๋ยวลูกก็หาทางทำตามกฎ และดูแลปั๊กสลีย์ด้วยได้
- ใช้สัญชาตญาณ - ใช่ลูก เสมอเลย
สัญชาตญาณผมบอกให้กินทาโก้อีก
ชาร์ลส์ ชาร์ลส์หยุด
เสร็จซะที
ทำอะไรกันต่อดี ฉันรู้ว่าฉันอยากทำอะไร
ไม่ใช่ ฉันจะบอกว่าอย่าใส่หญ้าเยอะ
นายคงไม่ได้อ่านคู่มือลัดแผ่นเดียวที่ฉันให้ไปสินะ
ถ้าอ่านนายจะรู้ว่าต้องเริ่มด้วยการปูหญ้าบางๆ
แล้วตามด้วยชั้นสารอินทรีย์
ชั้นหญ้า ชั้นสารอินทรีย์ สลับกันไปเหมือนลาซานญ่า
อยากกินลาซานญ่าเลย
ไปกินมื้อเที่ยงแล้วดู อภิมหาการผจญภัยของท่านโกะกันไหม
- เราจะกินมื้อเที่ยงหลังเสร็จงาน - งั้นพักได้ไหม
นายทั้งพักและเหม่อมาทั้งวันแล้วนะ
ฉันไม่ได้เหม่อ แต่การทำปุ๋ยหมักมันไม่สนุก
นายพูดแบบนี้ได้ไง
เราเอาของเหลือจากชุมชน มาหมักทำปุ๋ยที่มีคุณค่ามาก
จนทุกคนเรียกว่าทองดำ
ยิ่งไปกว่านั้นถังปุ๋ยหมักที่อยู่ในสวนของส่วนรวม
ยังทำให้คนได้รู้จักกัน…
การปกป้องจักรวาลทำให้ท้องหิว
เราท่องอวกาศไปหาลาซานญ่ากิน ที่จักรวาลของนายกันดีกว่า
นายเหม่ออีกแล้วนะ
ขอโทษ แต่ฉันไม่ตื่นเต้นกับก้อนดินน่ะ
ก้อนดินเหรอ
นี่ชาร์ลส์ ถ้านายไม่อยากทำก็ไม่ต้องทำ
ไม่เป็นไร ทำงานต่อเถอะ
แต่ใจฉันอาจจะคิดถึงแต่ท่านโกะนะ
เอาละ เดี๋ยวเราต้องเอาชั้นนี้ออกแล้วเกลี่ยให้ทั่วๆ
- ไม่ได้จริงๆ เหรอครับ - ขอโทษค่ะ
เสาร์-อาทิตย์นี้เต็มแล้ว
และต้องจองโรงแรมล่วงหน้า อย่างน้อย 48 ชั่วโมงค่ะ
ผมต้องขึ้นเครื่องไปทำงานด่วนน่ะครับ เลยไม่รู้จะทำยังไง
ยกเว้นให้สักครั้งไม่ได้เหรอครับ
ฉันต้องทำตามกฎน่ะค่ะ
ขอโทษนะคะ
ขอโทษค่ะคุณวอน สมูชเฟซ
เรียกมาซเถอะ
คุณมาซ หนูได้ยินว่าคุณยุ่งก็เลยอยากช่วยน่ะค่ะ
เธอเปลี่ยนกฎได้เหรอ
เปล่าค่ะ แต่หนูกับน้องชายรับอุปถัมภ์หมาอยู่ที่บ้าน
เป็นงานอดิเรก แต่เราทำมาสักพักแล้วค่ะ
เสาร์-อาทิตย์นี้เราเลยอยากช่วยดูแลปั๊กสลีย์
ถ้าได้ก็เยี่ยมเลย แต่เธอแน่ใจนะ
ก็อย่างที่บอกว่าบางทีเขาก็งอแง
หมาน้อยตัวนี้เหรอคะ
ไว้ใจได้ค่ะ สบายมาก
หนูว่าหนูไม่ไหวนะ
หนูทั้งชวนเล่น ทั้งให้ขนม แล้วก็ห่มผ้าให้
แต่พอวางลงพื้น เขาก็ทำแบบนี้
ตอนอยู่บาวเซอร์หนูเข้าใจนะ แต่ที่นี่ไม่เหงาซะหน่อย ปั๊กสลีย์
เรารักนายนะ
ตอนนี้เขาดูมีความสุขจัง
ตอนนี้ไม่ค่อยแล้ว
เป็นแบบนี้ทั้งวัน
ยิ่งอยู่ไกลจากหนู เสียงเขาก็ยิ่งดังขึ้น
ฉันอุ้มนายตลอดเวลาไม่ได้นะ
ปั๊กสลีย์
นี่การบ้านฉันนะ
ว่าไง
ผมมาเปลี่ยนกะแล้ว
พี่รู้แล้วว่าทำไมปั๊กสลีย์ถึงงอแงตลอดเวลา
ปั๊กสลีย์มีภาวะวิตกกังวลต่อการแยกจาก
- เขาไม่ชอบอยู่คนเดียว - งั้นเราก็ต้องกอดเยอะๆ
เขาบอกว่านั่นเป็นวิธีที่ผิด
การกอดจะผิดได้ยังไง
แม่เห็นปั๊กสลีย์แล้วคิดถึงลูกตอนเด็กๆ เลย
ลูกไม่ยอมนอนคนเดียว
และร้องไห้ไม่หยุดจนกว่าจะมีคนเข้ามานอนด้วย
แล้วแม่ทำยังไงคะ
ก็ส่งลูกเข้านอนแล้วออกจากห้อง ลูกจะร้องสักพัก
แม่ก็เข้ามาปลอบ แล้วออกจากห้องไป
เราปล่อยให้ลูกอยู่คนเดียวนานขึ้น
จนลูกหลับยาวตลอดทั้งคืน
เว็บนี้ก็บอกให้ฝึกปั๊กสลีย์แบบนั้นค่ะ
- พ่อแม่ฝึกพี่เหมือนหมาเลย - ลูกก็เป็นจ้ะ
หมานี่ดีที่สุดเลย
แม่เห็นด้วยนะ
เริ่มกันเลยดีไหม
พรุ่งนี้แล้วกัน
วันนี้เป็นไงบ้างลูก
หนูเดินเข้าเดินออกนับครั้งไม่ถ้วนเลยค่ะ
แต่คิดว่าได้ผลนะคะ
ปั๊กสลีย์ดูนิ่งและสบายใจมากเลย
เขานิ่งมาสองชั่วโมงแล้วค่ะ
แม่ทึ่งจริงๆ ที่ลูกฝึกหมาเก่งขนาดนี้
ขอบคุณค่ะ
อยากให้ที่บาวเซอร์คิดแบบนี้จัง
แซมมี่
ฉันลืมโทรหานาย
ใช่ ฉันเลยต้องทำทั้งงานตัวเองแล้วก็งานนาย
ฉันมัวแต่ช่วยพี่ลิซซี่เลี้ยงปั๊กสลีย์จนลืมเวลาน่ะ
- นายเมินฉัน - ฉันไม่ได้ทำอะไรเลย
ไม่ใช่ นายทำเหมือนฉันเป็นลูกน้อง นายอยากทำอะไรฉันก็ทำ
แต่พอเป็นเรื่องที่ฉันอยากทำ นายไม่เคยให้ความสำคัญเลย
เหมือนนายเป็นท่านโกะ ฉันเป็นก้อนไอศครีม
ไม่อยากเชื่อเลยว่านายจะโมโหเรื่อง…
พูดสิ
ก้อนดิน
ฉันไม่ได้พูดนะ นายพูดเอง
เอางี้ ช่างมันเหอะ
ต่อไปนี้ฉันจะเป็นฮีโร่ แล้วนายเป็นลูกน้อง
ฮีโร่อะไร
งานพรีเซนต์ไง ฉันจะทำคนเดียว
- แล้วฉันจะทำอะไร - ไม่รู้สิ
นั่งดูอภิมหาการผจญภัยซีซันใหม่ไง
ฉันเพิ่งดูจบไป
ฉันต้องคิดถึงนายแน่เลย
ว่าไง
พี่ฝึกปั๊กสลีย์ดีจริงๆ นะเนี่ย
เขาดูแฮปปีขึ้นเยอะเลย
ใช่ เขาดูดีขึ้นจริงๆ
เดี๋ยวตอนบ่ายมาซก็จะมารับแล้ว
ผมขออุ้มเขาตอนนี้ได้ไหม
ได้สิ
ผมก็อยากให้แซมมี่เลิกงอแงเหมือนกัน
ผมลืมไปทำงานบำเพ็ญประโยชน์ ที่บ้านเขาครั้งเดียว
แค่นี้เขาก็โกรธผมแล้ว
งานที่เขาช่วยดึงนายเข้าไปทำด้วยน่ะเหรอ
ก็ใช่ แต่ผมไม่สนใจเรื่องปุ๋ยหมักนี่
แถมเขาจะทำคนเดียวอยู่แล้ว
ทำไมต้องโวยวายด้วย
เพราะมันสำคัญกับเขา เหมือนที่อนิเมะสำคัญกับนายไง
อนิเมะดีกว่าก้อนดินตั้งเยอะ
นี่ชาร์ลส์ แซมมี่ยังสนใจทุกอย่างที่นายชอบเลย
ทำไมนายไม่ทำให้เขาบ้างล่ะ
ยังไงเขาก็เป็นเพื่อนรักนายนะ
โทรศัพท์จ้ะ แม่ขอไปเตรียมตัวก่อนนะ
อ้าว มาซ ปั๊กสลีย์เป็นไงบ้างคะ
ลิซซี่ รู้ไหมว่าเธอทำอะไรลงไป
ก็อย่างที่บอกค่ะว่าหนูฝึกให้เขาอยู่คนเดียว
ไม่ใช่กับปั๊กสลีย์ ฉันต่างหาก ฉันทำงานที่บ้าน
แล้วเมื่อก่อนปั๊กสลีย์ติดคนมาก จนฉันไม่เป็นอันทำงาน
ฉันถึงพาเขาไปบาวเซอร์
แต่ตอนนี้เธอทำให้ชีวิตเราดีขึ้นเยอะเลย
เยี่ยมเลยค่ะ แล้วเจอกันที่บาวเซอร์นะคะ
อ๋อ เราไม่กลับไปที่บาวเซอร์แล้วละ
- เอ๊ะ ว่าไงนะคะ - ใช่ เราไม่ต้องไปบาวเซอร์แล้ว
เขาควรจะได้อยู่บ้านกับพ่อน่ะ
แค่นี้นะลิซซี่ เราต้องไปแล้ว
ขอบคุณจริงๆ ที่ช่วยเราทุกอย่าง
เธอฝึกหมาเก่งจริงๆ บาย
- เสียงเขามีความสุขดีนะ - รูธต้องโมโหแน่
หมดอนาคตที่บาวเซอร์
แถมได้คะแนนประเมินต่ำแหงๆ
- ทำไมล่ะ - เพราะพี่ทำให้เขาเสียลูกค้าไง
- บอกแล้วว่ามันเป็นธุรกิจ - ใช่ แต่เป็นธุรกิจเกี่ยวกับหมานะ
และการบำเพ็ญประโยชน์ ก็คือการช่วยเหลือชุมชนถูกไหม
ปั๊กสลีย์ก็เป็นส่วนนึงของชุมชนนะ
แล้วพี่ช่วยเขาได้ ไม่เท่ากับพี่ทำงานดีเหรอ
คิดว่าไม่นะ แต่นายทำให้พี่สบายใจขึ้น
พี่ก็ช่วยผมมาหลายทีแล้ว
โอเคจ้ะลูกๆ ไปกันเถอะ
ขนกระเป๋าไปทำไมเยอะแยะ
ผมไม่อยาก ให้เราได้คะแนนประเมินแย่ทั้งคู่
ในขณะที่ใครหลายคนมองว่าปุ๋ยหมักเป็นแค่กองดิน
ที่คนเหยียบแล้วก็แล้วไป
คนที่ฉลาดจริงๆ จะเข้าใจ ว่ามันเป็นมิตรทั้งต่อเราและต่อโลก
ชาร์ลส์ นี่เป็นงานคู่นะ แต่เธอไม่ได้พูดอะไรเลย
- สังเกตว่าครูเน้น… - ที่จริงผมกำลังจะพูดครับ
ผมได้ความรู้จากโปรเจกต์นี้มากมาย
อย่างเช่น การทำปุ๋ยหมัก เป็นการคืนธาตุอาหารให้ดิน
ผักจึงมีประโยชน์ต่อร่างกายเรา
นอกจากนั้น
มันยังช่วยดูดคาร์บอน ออกจากชั้นบรรยากาศเพื่อลดโลกร้อน
ซึ่งอาจจะฟังดูไม่น่าสนใจแต่มันสำคัญนะครับ
แค่นี้ก็ดีพอแล้ว
แล้วแซมมี่กับผมก็ทำนี่มาแจกทุกคนด้วย
เป็นโหลทำปุ๋ยหมักพร้อมวิธีทำ
ให้เพื่อนๆ ได้เป็นฮีโร่ในสนามหญ้าที่บ้าน
นายรู้ข้อมูลพวกนั้นได้ยังไง
จากคู่มือลัดแผ่นเดียวของนายไง
จริงอะ นายอ่านเหรอ
ไอเดียดีมาก
- เอ๊ะ กระดาษย่อยสลายได้รึเปล่า - อย่าเยอะน่ะแซมมี่
ลิซซี่ ฉันขอคุยด้วยหน่อยสิ
หนูขอพูดอะไรก่อนได้ไหมคะ
หนูขอโทษที่ไม่ทำตามกฎจนคุณเสียลูกค้าไปคนนึง
- ฉันอยากคุยกับเธอเรื่องนี้แหละ - หนูอยากบอกว่า
หนูไม่ได้อาสามาทำงานนี้เพราะหนูชอบหมา หนูอาสามาทำเพราะหนูรักหมา
หนูเพิ่งอ่านเจอ ว่าทำไมเอ็มม่า บาวเซอร์ถึงเปิดธุรกิจนี้
เธอชอบคำกล่าวที่ว่า "จงทำงานที่รัก
แล้วคุณจะไม่รู้สึกเหมือนต้องทำงาน"
ใช่ค่ะ
ฉันเปิดบาวเซอร์ของตัวเองเพราะแบบนี้แหละ ฉันก็รักหมา
แล้วมาซกับปั๊กสลีย์ล่ะคะ
ตอนนี้กลายเป็นว่ามาซเขียนรีวิวให้เราดีมาก
เขาบอกว่าทีมงานบาวเซอร์ "ทำงานเกินหน้าที่ไปมาก"
ลูกค้าโทรเข้ามาไม่หยุดเลย
งั้นหนูก็ได้คะแนนประเมินดีใช่ไหมคะ
ไม่ใช่แค่นั้นนะ ฉันจะขอโทษเธอด้วย
เรื่องอะไรคะ
เรื่องที่ฉันมองข้ามเธอ
ฉันมัวแต่ห่วงเรื่องกฎจนไม่สนว่าเธอรู้จักหมา
ดีกว่าผู้ใหญ่บางคนที่ทำงานด้านนี้อีก
เธอไม่ได้แค่ช่วยปั๊กสลีย์นะ
แต่ยังช่วยให้ฉันรู้ตัวว่าต้องเปลี่ยนแปลงที่นี่ด้วย
สวัสดีค่ะ รูธจากบาวเซอร์แบ็กยาร์ดค่ะ
นอกจากจะมีพนักงานที่เราเทรนมาอย่างดีแล้ว
ตอนนี้บาวเซอร์ยังมีกลุ่มอาสาสมัคร
ที่คอยมอบความใส่ใจ ความรัก ความปลอดภัย และความสุขให้สุนัขด้วย
มาที่บาวเซอร์แบ็กยาร์ดสิคะ ที่นี่ไม่ใช่แค่ธุรกิจ
แต่ยังเป็นส่วนนึงของชุมชนด้วยค่ะ
(สร้างจากหนังสือเรียนชุด THE PUPPY PLACE โดยเอลเล็น ไมลส์)
คำบรรยายโดย Navaluck K.